[pic] | EUROPA-KOMMISSIONEN |

Bruxelles, den 12.7.2010

KOM(2010)383 endelig

FORSLAG TIL ÆNDRINGSBUDGET NR. 7TIL DET ALMINDELIGE BUDGET FOR 2010

OVERSIGT OVER UDGIFTER EFTER SEKTIONSektion III – Kommissionen

FORSLAG TIL ÆNDRINGSBUDGET NR. 7TIL DET ALMINDELIGE BUDGET FOR 2010

OVERSIGT OVER UDGIFTER EFTER SEKTIONSektion III – Kommissionen

Under henvisning til:

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37

- Den Europæiske Unions almindelige budget for regnskabsåret 2010, der blev vedtaget den 17. december 2009[2]

- ændringsbudget nr. 1/2010, der blev vedtaget den 19. maj 2010

- ændringsbudget nr. 2/2010, der blev vedtaget den 16. juni 2010

- forslag til ændringsbudget nr. 2/2010[3], 3/2010[4], 5/2010[5] og 6/2010[6]

forelægger Europa-Kommissionen hermed budgetmyndigheden forslag til ændringsbudget nr. 7 til budgettet for 2010.

ÆNDRINGER AF DEN ALMINDELIGE OVERSIGT OVER INDTÆGTER

Ændringerne af den samlede oversigt over indtægter og af oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm). En engelsk udgave af ændringerne af oversigten vedlægges til orientering som et budgetbilag.

BEGRUNDELSE

INDLEDNING

Forslag til ændringsbudget (FÆB) nr. 7 for 2010 drejer sig om oprettelse af en ny budgetkonto 01 04 01 03 vedrørende den sikkerhedsstillelse, som Den Europæiske Union yder i overensstemmelse med artikel 122, stk. 2, i traktaten om Den Europæiske Unions funktionsmåde (TEUF), og en tilsvarende ny artikel 802 på indtægtssiden. På nuværende tidspunkt foreslås der opført et pro memoria under forpligtelses- og betalingsbevillinger og under indtægter. Hvis det bliver nødvendigt, vil bevillingerne blive stillet til rådighed ved, at Kommissionen fremsætter forslag om en overførsel eller et ændringsbudget.

FÆB nr. 7/2010 har ingen finansielle konsekvenser.

FINANSIEL STABILITET

Den 9. maj 2010 vedtog Rådet en stor vifte af foranstaltninger med det formål at sikre EU's finansielle stabilitet, herunder en europæisk finansiel stabiliseringsmekanisme, som er baseret på artikel 122, stk. 2, i TEUF. I henhold til denne artikel kan der ydes finansiel støtte til medlemsstater, som er i vanskeligheder som følge af usædvanlige begivenheder, som de ikke selv er herre over.

Mekanismens anvendelse har ingen betydning for den eksisterende facilitet, der anvendes til at yde mellemlang finansiel støtte til understøttelse af betalingsbalancen i medlemsstater uden for euroområdet.

Den finansielle støtte ydes ved, at Kommissionen på Den Europæiske Unions vegne optager lån på kapitalmarkederne eller i finansielle institutioner. Ifald debitorer misligholder deres forpligtelser, kan Kommissionen for at opfylde sine forpligtelser midlertidigt sikre gældsbetjeningen ved at trække på sine likvide midler. Artikel 12 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2000/597/EF, Euratom om ordningen for Fællesskabernes egne indtægter finder anvendelse. Det kan senere blive nødvendigt at opføre foranstaltningen på budgettet.

Det kan desuden blive nødvendigt at opføre tilbagebetalinger efter en tidligere misligholdelse eller andre former for indtægter fra håndhævelsen af rettigheder i forbindelse med sikkerhedsstillelsen som indtægt på budgettet.

Det foreslås derfor, at der oprettes en ny budgetkonto på udgiftssiden og en tilsvarende ny budgetartikel på indtægtssiden til brug i forbindelse med den sikkerhedsstillelse, der ydes af Den Europæiske Union.

Der vil under den nye konto 01 04 01 03 og den nye artikel 802 blive opført et pro memoria (p.m.), således som det er praksis ved budgetkonti for låneforanstaltninger uden en særlig garantifond. Hvis det bliver nødvendigt, vil bevillingerne blive stillet til rådighed ved, at Kommissionen fremsætter forslag om en overførsel eller et ændringsbudget.

[1] EFT L 248 af 16.9.2002, s. 1.

[2] EUT L 64 af 12.3.2010.

[3] KOM(2010) 108.

[4] KOM(2010) 149.

[5] KOM(2010) 169.

[6] KOM(2010) 315.